**Сәгъдиева Р.К., Гарапшина Р.М., Хәйруллина Г.И.**

**Рус телендә төп гомуми белем бирү оешмаларында татар сыйныфлары өчен татар теленнән программа**

**(5 – 9 нчы сыйныфлар)**

**Дәреслекләр:**

1. Шәмсетдинова Р.Р., Һадиева Г.К., Һадиева Г.В. Татар теле: Рус телендә төп гомуми белем бирү оешмалары өчен дәреслек (татар телен туган тел буларак өйрәнүче укучылар өчен) 5 с-ф. – Казан: "Вакыт-Мәгариф" нәшр., 2015. – 175 б.

2. Сәгъдиева Р.К., Гарәпшина Р.М., Хәйруллина Г.И. Татар теле: рус телендә төп гомуми белем бирү оешмалары өчен дәреслек (татар телен туган тел буларак өйрәнүче укучылар өчен) 6 нчы с-ф. / Р.К. Сәгъдиева, Р.М. Гарәпшина, Г.И. Хәйруллина. – Казан: “Мәгариф-Вакыт” нәшр., 2015. – 191 б.: рәс. б-н.

3. Сәгъдиева Р.К. Татар теле: рус телендә төп гомуми белем бирү оешмалары өчен дәреслек (татар телен туган тел буларак өйрәнүче укучылар өчен) 7 нче с-ф. / Р.К. Сәгъдиева, Г.Ф. Харисова, Л.К. Сабирҗанова, М.Ә. Нуриева. – Казан: “Мәгариф-Вакыт” нәшр., 2015. – 215 б.: рәс. б-н.

4. Сәгъдиева Р.К., Хәйруллина Г.И. Татар теле: рус телендә төп гомуми белем бирү оешмалары өчен дәреслек (татар телен туган тел буларак өйрәнүче укучылар өчен) 8 нче с-ф. / Р.К. Сәгъдиева, Г.И. Хәйруллина. – Казан: “Мәгариф-Вакыт” нәшр., 2016. – 223 б.: рәс. б-н.

5. Сәгъдиева Р.К., Кадирова Э.Х. Татар теле: рус телендә төп гомуми белем бирү оешмалары өчен дәреслек (татар телен туган тел буларак өйрәнүче укучылар өчен) 9 нчы с-ф. – Казан: “Мәгариф-Вакыт” нәшр., 2017. – 143 б.: рәс. б-н.

**5 нче сыйныф**

**(70 / 35 сәгать)**

**1. 4 нче сыйныфта үткәннәрне кабатлау (2 / 1 сәгать)**

 Лексикология буенча үткәннәрне кабатлау.

Башлангыч сыйныфларда исем, сыйфат, сан, алмашлык, фигыль буенча үткәннәрне кабатлау.

Синтаксис буенча өйрәнгәннәрне кабатлау: сүзтезмә һәм җөмлә; җөмләнең баш кисәкләре; җәенке һәм җыйнак җөмләләр; җөмләнең иярчен кисәкләреннән аергыч; җөмләнең тиңдәш кисәкләре.

**2. Фонетика, орфоэпия, графика, орфография (24 / 12 сәгать)**

 Фонетика һәм орфоэпия турында гомуми мәгълүмат.

Сөйләм органнары. Авазларның ясалу урыннары һәм ысуллары турында төшенчә.

Татар телендә сузык һәм тартык авазлар. Татар телендә сузык авазларның әйтелеше. Сингармонизм законы: рәт һәм ирен гармониясе.

Тартык авазлар классификациясе. Тартык авазларның сөйләмдәге үзгәреше.

Татар телендә иҗек. Сүз басымы. Интонация. Сүзләрне юлдан-юлга күчерү.

Графика һәм орфография. Аваз һәм хәреф төшенчәләре. Татар алфавиты. Сузык һәм тартык аваз хәрефләренең дөрес язылышы.

Икешәр аваз кушылмасын белдергән *я, ю, е* хәрефләренең дөрес язылышы.

ъ һәм ь хәрефләренең дөрес язылышы.

Сүзләрне кушып, сызыкча аша һәм аерып язу. Баш һәм юл хәрефләре. Сүзләргә фонетик анализ ясау. Кабатлау.

**3. Лексикология (12 / 6 сәгать)**

 Лексикология. Лексика һәм лексикология турында төшенчә. Сүзнең лексик мәгънәсе, аны аңлату юлларын аңлату.

Аңлатмалы сүзлекләр. Сүзләрне мәгънәләре, килеп чыгышыннан һәм кулланылышы ягыннан төркемләү.

 Бер һәм күп мәгънәле сүзләр. Сүзләрнең туры һәм күчерелмә мәгънәләре.

Синоним. Антоним. Омоним.

 Килеп чыгышы ягыннан татар теленең сүзлек составы. Гомумтөрки һәм алынма сүзләр. Татар сүзләренең төркемнәре.

 Куллану өлкәсе буенча татар теленең сүзлек составы. Гомуми кулланылыштагы (гомумхалык) һәм кулланылышы чикләнгән (диалекталь һәм һөнәрчелек сүзләре) сүзләр.

Куллану активлыгы буенча сүзлек составы: искергән һәм тарихи сүзләр. Искергән сүзләр турында төшенчә. Яңа сүзләр (неологизмнар).

Фразеологизмнар. Фразеологик әйтелмәләрне сөйләмдә куллану. Сүзгә лексик анализ ясау.

Кабатлау.

**4. Сүз төзелеше һәм сүз ясалышы (11 / 5 сәгать)**

Сүзнең тамыры һәм кушымчалар. Сүзнең мәгънәле кисәкләргә бүленеше.

Мөнәсәбәт белдерүче кушымчалар: модальлек һәм бәйләгеч кушымчалар. Модальлек кушымчалары.

Исем, сан, сыйфат, фигыльләргә ялгана торган модальлек кушымчалары.

Сүзнең нигезе. Тамыр һәм ясалма нигезле сүзләр.

Сүзләрне төзелеше буенча тикшерү.

Сүз ясалу ысуллары. Ясагыч кушымча ялгау ысулы.

Сүзгә кушымчалар ялгану тәртибе.

 Сүзләр кушылу ысулы: кушма, парлы һәм тезмә сүзләр ясалу. Сүзләрне кыскарту ысулы.

Кабатлау.

**5. 5 нче сыйныфта үткәннәрне кабатлау (3 / 2 сәгать)**

**6. Бәйләнешле сөйләм үстерү (18 / 9 сәгать)**

1. Төрле характердагы диктантлар язу.

2. Хаталар өстендә эш башкарган вакытта телдән һәм язма рәвештә анализ ясау.

3. Мәкаләне редакцияләү.

4. Әдәби текстларның эчтәлеген сөйләү.

5. Изложение һәм сочинение язарга өйрәнү.

6. Бирелгән темага, рәсемгә яки планга нигезләнеп, хикәя төзеп язу.

7. Бирелгән текстка план төзү.

8. Текстларны, мәкальләрне, фразеологик әйтелмәләрне бер телдән икенче телгә тәрҗемә итү. Сүзлекләрдән файдалану.

9. Проектлар төзү.

10. Картина буенча сочинение язу (Х.Якупов “Канәфер чәчәкләре. Натюрморт”, И.Шишкин «Имәнлек»)

**6 нчы сыйныф**

**(70 / 35 сәгать)**

**1. 5 нче сыйныфта үткәннәрне кабатлау (3 / 1 сәгать)**

5 нче сыйныфта авазлар һәм хәрефләр турында үткәннәрне кабатлау: сузык һәм тартык авазлар; татар һәм рус телләренең икесендә дә булган, әмма әйтелеше белән татар телендә аерылып торган авазлар; татар теленең үзенчәлекле авазлары; татар телендә иҗек калыплары; сүзләрнең басымын билгеләү; сүзләргә фонетик анализ ясау.

Сүзнең лексик мәгънәсе; килеп чыгышы һәм кулланылу өлкәсе ягыннан татар теленең сүзлек составы.

 Сүзлекләр турында белешмә. Аларның төрләре. Сүзлекләрнең төзелү принциплары. Төрле типтагы сүзлекләр белән эшләү.

 Татар һәм рус телләрендә тамыр һәм кушымчаларның үзенчәлекләрен искә төшерү. Бәйләгеч һәм модаль кушымчалар, аларның сүзләргә ялгану тәртибе.

Сүзнең нигезе, тамыры. Татар телендә сүз ясалу ысуллары.

Сүзләрнең төзелешен һәм ясалышын тикшерү.

**2. Морфология**

**2.1. Сүз төркемнәре турында гомуми мәгълүмат бирү (1 / 1 сәгать)**

Сүз төркемнәре турында гомуми мәгълүмат.

**2.2. Исем (6 / 3 сәгать)**

 Исем турында төшенчә. Ялгызлык һәм уртаклык исемнәр.

Исемнәрнең берлек һәм күплек сан формалары.

Исемнәрнең килеш белән төрләнеше. Исемнәрнең тартым белән төрләнеше. Тартымлы исемнәрнең килеш белән төрләнеше.

Алынма сүзләрдәге килеш һәм тартым кушымчалары. Исемнәрнең ясалышы.

Исемнәргә морфологик анализ ясау.

Исем сүз төркемен кабатлау.

**2.3. Сыйфат (5 / 2 сәгать)**

Сыйфат турында төшенчә. Сыйфатларның ясалышы.

Сыйфат дәрәҗәләре. Асыл һәм нисби сыйфатлар.

Сыйфатларның исемләшүе.

Сыйфтларга морфологик анализ ясау.

Сыйфат сүз төркемен кабатлау.

**2.4. Сан (8 / 4 сәгать)**

Сан турында төшенчә. Саннарның исемләшүе.

Саннарның ясалышы.

Гарәп һәм рим цифрларының язылышы.

Сан төркемчәләре. Микъдар саны. Тәртип саны.Чама саны. Бүлем саны. Җыю саны.

Саннарга морфологик анализ ясау.

Сан сүз төркемен кабатлау.

**2.5. Рәвеш (8 / 4 сәгать)**

Рәвеш турында гомуми мәгълүмат. Рәвешләрнең лексик-грамматик мәгънәсе һәм морфологик үзенчәлекләре.

Рәвешләрнең ясалышы. Рәвешләрнең мәгънә төркемчәләре: саф рәвешләр. Охшату-чагыштыру рәвешләре. Күләм-чама рәвешләре. Урын рәвешләре. Вакыт рәвешләре. Сәбәп-максат рәвешләре.

Рәвеш сүз төркемен кабатлау.

**2.6. Алмашлык (8 / 4 сәгать)**

Алмашлык турында төшенчә. Алмашлыкларның ясалышы.

Зат алмашлыклары.

Тартым алмашлыклары.

Күрсәтү алмашлыклары.

Сорау алмашлыклары.

Билгеләү алмашлыклары.

Билгесезлек алмашлыклары.

Юклык алмашлыклары.

Алмашлык сүз төркемен кабатлау.

**2.7. Фигыль (12 / 6 сәгать)**

Фигыль турында төшенчә. Татар телендә фигыльнең нигезе (башлангыч формасы) турындагомуми мәгълүмат. Фигыльнең барлык-юклык формалары.

Фигыльләрнең ясалышы.

Затланышлы фигыльләр. Боерык фигыль, аның мәгънәләре, зат-сан белән төрләнеше. Боерык фигыльнең дөрес интонация һәм басым белән кулланылышы.

Хәзерге заман хикәя фигыль, аның мәгънәләре,формалары, зат-сан белән төрләнеше.

 Үткән заман хикәя фигыль, аның мәгънәләре, формалары, зат-сан белән төрләнеше.

Киләчәк заман хикәя фигыль, аның мәгънәләре, формалары, зат-сан беләнтөрләнеше.

Шарт фигыль, аның мәгънәләре, формалары, зат-сан белән төрләнеше.

Фигыль сүз төркемен кабатлау.

**3. Ел буена үткәннәрне гомумиләштереп кабатлау (3 / 2 сәгать)**

Исем, сыйфат, сан, рәвеш, алмашлык, затланышлы фигыльләр. Аларның җөмләдә кулланылышы. Морфологик анализ ясау.

**4. Бәйләнешле сөйләм үстерү (16 / 8 сәгать)**

1. Юл йөрү кагыйдәләрен белүне күрсәткән, 7-8 репликадан торган диалог төзү.

2.Әти-әниеңә яки туганнарыңа рәхмәт әйтеп хат язу.

3.Табигатьне саклау турында газетага мәкалә язу.

4.Укучыларның тормыш тәҗрибәсеннән чыгып, өйрәнелгән сүз төркемнәреннән файдаланып, кечкенә хикәяләр төзү.

5. Әдәбият дәресләрендә өйрәнелгән әсәрләрне кулланып, сочинениеләр язу.

6. Сүз төркемнәрен өйрәнгәч, алган белемнәренә таянып, грамматик биремле диктантлар язу.

7. Төрле сүз төркемнәре кергән җөмләләрне татарчадан русчага, русчадан татарчага тәрҗемә итү.

8. Уңай кешелек сыйфатлары тәрбияләү максатыннан чыгып сайланган текстлар буенча изложениеләр язу.

9. Картиналар буенча сочинениеләр язу (Елена Романенко «Алмалар», Борис Щербаков «Су китә», Юрий Ананьев «Фронт җыры», Фаил Зиязов «Самавыр янында»).

10. Хаталар өстендә эш башкарган вакытта телдән һәм язма рәвештә анализ ясау.

**7 нче сыйныф**

**(70 / 35 сәгать)**

**1. 6 нчы сыйныфта үткәннәрне кабатлау (4 / 2 сәгать)**

 Фонетика. Сингармонизм законы. Сүз төркемнәре. Исем, сан, алмашлык, рәвеш, затланышлы фигыльләр, сыйфат сүз төркемнәрен кабатлау.

**2. Сүз төркемнәре**

**2.1. Фигыль (27 / 14 сәгать)**

 Фигыль турында төшенчә. Фигыльләрнең ясалышы.

 Затланышлы һәм затланышсыз фигыльләр.

 Сыйфат фигыль, аның мәгънәсе, заман формалары, исемләшүе. Сыйфат фи­гыльләрнең сөйләмдә кулланылышы.

Хәл фигыль, аның мәгънәләре, формалары, сөйләмдә кулланылышы.

Исем фигыль, аның мәгънәсе, формасы, сөйләмдә кулла­нылышы. Аларның исемгә күчү очраклары.

Татар телендә фигыльләрнең төп формасы буларак сүзлекләрдә бирелүе.

Инфинитив, аның мәгънәсе, формалары, сөйләмдә дөрес кулланылышы һәм дөрес язылышы.

Татар телендә ярдәмче фигыльләрнең кулланылышы. Кайбер мөстәкыйль мәгънәле фигыльләрнең ярдәмче фи­гыль буларак кулланылу очраклары.

Фигыльләргә морфологик анализ ясау.

Фигыльләрне кабатлау.

**2.2. Аваз ияртемнәре (3 / 1 сәгать)**

 Аваз ияртемнәре турында төшенчә. Аларның ясалуы, морфологик-синтаксик үзенчәлекләре.

 Аваз ияртемнәре нигезендә сүзләр ясалышы.

 Аваз ияртемнәренә морфологик анализ ясау.

**2.3. Хәбәрлек сүзләр (2 / 1 сәгать)**

 Хәбәрлек сүзләр турында төшенчә.Татар телендә хәбәрлек сүзләрнең тоткан урыны.

 Хәбәрлек сүзләрнең формала­ры һәм җөмләдә кулланылышы.

**2.4. Бәйлекләр (3 / 1 сәгать)**

Бәйлекләр турында төшенчә. Аларның сөйләмдә кулланылу үзенчәлекләре.

Бәйлекләрне төркемләү. Бәйлек сүзләр, аларның формалары, җөмләдә кулланылы­шы.

Бәйлекләргә морфологик характеристика бирү.

Бәйлек сүзләр.

**2.5. Теркәгечләр (3 / 2 сәгать)**

 Теркәгечләр турында гомуми мәгълүмат бирү.Теркәгечләрне куллану үзенчәлекләре, аларның интона­циягә бәйле булуы.

Теркәгечләрне төркемләү.Татар һәм рус телләрендә теркәгечләрнең уртак яклары, җөмләдә кулланылышы.

Теркәгечләрне морфологик яктан тикшерү.

**2.6. Кисәкчәләр (3 / 1 сәгать)**

Кисәкчәләр. Аларны мәгънәләре буенча төркемләү.

Татар телендә кисәкчәләрнең дөрес язылышы.

Кисәкчәләргә морфологик анализ ясау.

**2.7. Ымлыклар (2 / 1 сәгать)**

 Ымлыклар. Аларның ясалу үзенчәлекләре һәм сөйләмдә кулланылышы.

**2.8. Модаль сүзләр (1 / 1 сәгать)**

 Модаль сүзләр турында төшенчә. Аларның җөмләдә кулланылышы.

**3. Морфология буенче үткәннәрне гомумиләштереп кабатлау (6 / 3 сәгать)**

Мөстәкыйль һәм ярдәмче сүз төркемнәре. Аларның җөмләдә кулланылышы.

Сүз төркемнәренә морфологик анализ ясау.

**4. Бәйләнешле сөйләм үстерү (16 / 8 сәгать)**

1. Тыңлаучылар ачык күзалларлык итеп, яратып укыган берәр әдәби әсәрнең төп герое турында (затын үзгәртеп, мәсәлән, «мин» урынына «син» яки «ул» алмашлыкларын кулланып) сөйләү.
2. Мәктәптә уздырылачак берәр чара турында белдерү язу.
3. Бәйрәм белән котлау тексты язу.
4. Грамматик биремле контроль диктантлар язу.
5. Рәсемгә карап, хикәя төзү.
6. Грамматик биремле төрле типтагы диктантлар язу.
7. Программага кертелгән әдәби әсәрләрдән алынган өзекләрне фай­даланып, изложениеләр язу.
8. Мөстәкыйль һәм ярдәмче сүз төркемнәрен кертеп төзелгән җөм­ләләрне тәрҗемә итү.
9. Экскурсиядә һәм төрле спектакль-концертларда, мәктәптә уз­дырылган бәйрәм кичәләрендә алган тәэсирләрдән файдаланып, со­чинениеләр язу.
10. Картиналар буенча сочинениеләр язу (Иван Хруцкий «Натюрморт», Владимир Кочетков «Кыш килде», Шамил Якупов «Урман әкияте», Викентий Лукиянов «Май»).
11. Текст эчтәлегенә туры китереп, план төзү һәм аның буенча сөйләү.
12. Тормыш-көнкүреш темаларына диалоглар һәм монологлар төзү.
13. Бирелгән текстның эчтәлеген орфоэпик нормаларны саклаган
хәлдә сөйли белү.
14. Индивидуаль һәм төркемнәрдә проектлау-тикшеренү эше башкару.

**8 нче сыйныф**

**(70 / 35 сәгать)**

**1. 5-7 нче сыйныфта өйрәнгәннәрне кабатлау (4 / 2 сәгать)**

Сүз ясалышы, сүз төзелеше, сүз төркемнәре, җөмләдә сүзләр тәртибен кабатлау, тәрҗемә күнегүләре эшләү.

 Сүзләргә фонетик, лексик, морфологик анализлар ясау.

**2. Синтаксис. Сүз һәм җөмлә** (**1 / 1 сәгать)**

Синтаксис. Гади җөмлә синтаксисы һәм пунктуация. Синтаксис буенча гомуми мәгълүмат.

Телебезнең синтаксик һәм сөйләм берәмлекләре (сүз, сүзтезмә, җөмлә кисәкләре, җөмлә һәм текст) турында төшенчә.

**2.1.Җөмләдә сүзләр бәйләнеше (5 / 2 сәгать)**

Сүзләр бәйләнеше турында гомуми мәгълүмат.

Тезүле бәйләнеш. Җөмләнең тиңдәш кисәкләре. Аларны үзара теркәүче чаралар.

Тиңдәш кисәкләр янында гомумиләштерүче сүзләр. Тиңдәш кисәкләр һәм гомумиләштерүче сүзләр янында тыныш билгеләре.

 Ияртүле бәйләнешнең сөйләм оештырудагы роле.

Сүзтезмә турында гомуми төшенчә. Сүзтезмәдә ияртүче һәм иярүче кисәкләр. Татар телендә сүзтезмәләрнең төрләре һәм үзенчәлекләре.

Җөмләдә сүзләр бәйләнешен кабатлау.

**2.2. Җөмлә кисәкләре (1 / 1 сәгать)**

Җөмлә кисәкләре турында гомуми мәгъ­лүмат (башлангыч сыйныфларда үтелгәннәрне кабатлау һәм тирәнәйтү).

**2.3. Җөмләнең баш кисәкләре (3 / 2 сәгать)**

Җөмләнең баш кисәкләре.

Ия һәм аның белдерелүе, төр­ләре.

Хәбәр һәм аның белдерелүе, төрләре. Ия белән хәбәрнең җөмләдәге урыны.

Ия белән хәбәр арасында сы­зык куелу очраклары.

**2.4. Гади һәм кушма җөмлә (1 / 1 сәгать)**

 Гади һәм кушма җөмлә турында гомуми мәгъ­лүмат.

**2.5. Җөмләнең иярчен кисәкләре (15 / 7 сәгать)**

Җөмләнең иярчен кисәкләре. Аергыч, аның белдерелүе һәм аерылмыш белән бәйләнеше. Тиңдәш һәм тиңдәш түгел аергычлар.

Тәмамлык һәм аның белдерелүе. Туры һәм кыек тәмам­лыклар.

Хәлләр һәм аларның аерымлануы.

Урын хәле. Вакыт хәле. Рәвеш хәле. Күләм хәле. Сәбәп хәле. Максат хәле. Шарт хәле. Кире хәл.

Аныклагыч турында гомуми мәгълүмат. Аныклагычның аныкланмыш белән бәйләнеше.

Аныклагычларның аерымлануы һәм алар янында тыныш билгеләре.

**2.6. Җөмләнең модаль кисәкләре (3 / 2 сәгать)**

Модаль кисәкләр. Эндәш сүзләр, аларны куллану үзенчәлекләре. Эндәш сүзләрнең җөмләдәге урыны, алар янында тыныш билгеләре.

 Кереш сүзләр, аларны мәгънә ягыннан төркем­ләү. Кереш сүзләр янында тыныш билгеләре.

**3. Грамматик анализ төрләре (1 / 1 сәгать)**

 Грамматик анализ турында гомуми төшенчә (алдагы сыйныфларда өйрәнгәннәргә нигезләнү).

 Морфологик, синтаксик, морфологик-синтаксик, синтаксик-морфологик анализ төрләре.

**4. Җөмләнең баш, иярчен һәм модаль кисәкләрен кабатлау (3 / 1 сәгать)**

Җөмләнең баш, иярчен һәм модаль кисәкләре. Алар янында тыныш билгеләре.

Грамматик анализ төрләре.

**5. Гади җөмләләрне төркемләү. Әйтү максаты ягыннан җөмлә төрләре (3 / 1 сәгать)**

Гади җөмләләрне төркемләү. Әйтү максаты ягыннан җөмлә төрләре: хикәя җөмлә, со­рау җөмлә, боеру җөмлә һәм тойгылы җөмләләр.

Әйтү максаты ягыннан төрле җөмләләр янында куела торган ты­ныш билгеләре.

**5.1.Раслау һәм инкяр җөмләләр (1 / 1 сәгать)**

 Раслау һәм инкяр җөмлә турында гомуми төшенчә.

 Ин­кяр җөмләләрне белдерүче чаралар.

**5.2.Җыйнак һәм җәенке җөмләләр (1 / 1 сәгать)**

 Җыйнак һәм җәенке җөмләләр турында гомуми төшенчә (башлангыч сыйныфларда үтелгәннәрне кабатлау һәм тирәнәйтү).

**5.3. Ике составлы һәм бер составлы җөмләләр (2 / 1 сәгать)**

Бер составлы җөмлә төрләре һәм аларның үзенчәлекләре.

Бер составлы исем җөмлә.

Бер составлы фигыль җөмлә.

**5.4.Тулы һәм ким җөмләләр (2 / 1 сәгать)**

Тиешле җөмлә кисәгенең кулланылу-кулланылмавына ка­рап, җөмлә төрләре: тулы һәм ким җөмләләр. Аларны куллану үзенчәлекләре.

**6.Җөмлә төрләрен кабатлау (3 / 1 сәгать)**

 Әйтү максаты ягыннан җөмлә төрләрен, раслау һәм инкяр, җыйнак һәм җәенке, ике һәм бер составлы, тулы һәм ким җөмләләрне куллану үзенчәлекләре.

**7. 8 нче сыйныфта өйрәнгәннәрне кабатлау (6 / 2 сәгать)**

Гади җөмлә синтаксисы. Гади җөмләләрне төркемләү.

 Җөмләдә сүзләр бәйләнеше. Җөмләнең баш, иярчен, модаль, тиңдәш һәм аерымланган кисәкләре. Алар янында тыныш билгеләре.

 Грамматик анализ төрләре.

**8. Бәйләнешле сөйләм үстерү (15 / 7 сәгать)**

 1. Әдәби әсәр героена адресланган хат язу.

 2.Тормышта үрнәк булырдай берәр кеше турында очерк язу.

 3. Концертка яки театрга баргач алган тәэсирләр турында сөйләшү, диалогик һәм монологик сөйләм үрнәкләре табу.

 4. Татар һәм рус телләрендәге кушма җөмләләрне төзе­лешләре, бәйләүче чаралары һәм функцияләре ягыннан чагыштыру.

 5. Әдәби геройларга характеристика язарга өйрәнү.

 6. Татар телендәге сүз тәртибе үзенчәлекләрен чагылдыр­ган кыска текстларны тәрҗемә итү күнегүләрен үтәү.

 7. Экологик темага сочинение элементлары булган изложениеләр язу.

 8. Картиналар буенча сочинениеләр язу (Фәридә Хәсьянова «Матур өй», Станислав Жуковский «Рояльле кунак бүлмәсе», Наил Галимов «Ялгызлык»).

 9.Үтелгән темаларга таянып, грамматик биремле диктант­лар язу.

 10. Дәрестән тыш укылган әдәби әсәрләргә таянып, сочине­ниеләр язу.

 11. Индивидуаль һәм төркемнәрдә проектлау-тикшеренү эше башкару.

**9 нчы сыйныф**

**(68 / 34 сәгать)**

**1. Гади җөмлә синтаксисын кабатлау (4 / 2 сәгать)**

 Гади җөмлә синтаксисы. Гади җөмләләрне төркемләү.

Җөмләдә сүзләр бәйләнеше. Җөмләнең баш, иярчен, модаль, тиңдәш һәм аерымланган кисәкләре. Алар янында тыныш билгеләре.

Грамматик анализ төрләре.

**2. Кушма җөмлә синтаксисы һәм пунктуация (20 / 10 сәгать)**

Кушма җөмлә турында төшенчә. Тезмә кушма җөмлә.

Теркәгечле һәм теркәгечсез тезмә кушма җөмләләр. Алар янында тыныш билгеләре.

 Күп тезмәле кушма җөмлә.

 Иярченле кушма җөмләләр турында төшенчә. Синтетик һәм аналитик иярчен җөмләләрнең үзенчәлекләре, аларның синонимлыгы.Мөнәсәбәтле сүзләрнең һәм ияртүче теркәгечләрнең үзенчәлекләре.

Иярченле кушма җөмләләрдә тыныш билгеләре.

Иярчен җөмләләрнең мәгънә ягыннан төрләре.

Иярчен ия һәм иярчен хәбәр җөмләләр.

Иярчен тәмамлык җөмлә.

Иярчен аергыч җөмлә.

 Иярчен вакыт җөмлә.

 Иярчен урын җөмлә.

 Иярчен рәвеш җөмлә.

 Иярчен күләм җөмлә.

 Иярчен сәбәп җөмлә.

 Иярчен максат җөмлә.

 Иярчен шарт җөмлә.

 Иярчен кире җөмлә.

**3. Кушма җөмлә төрләрен һәм тыныш билгеләрен кабатлау (7 / 4 сәгать)**

**4. Текст синтаксисы (5 / 2 сәгать)**

Текст турында төшенчә.

Туры һәм кыек сөйләм.

Туры сөйләм төрләре.

Туры сөйләм янында тыныш билгеләре.

**5. Стилистика һәм сөйләм культурасы (12 / 6 сәгать)**

Әдәби һәм язма сөйләм стильләре турында төшенчә.

Сөйләм стиле.

Хат стиле.

Язма сөйләм стильләре. Фәнни стиль.

Рәсми стиль.

Публицистик стиль.

Матур әдәбият стиле.

Сөйләм культурасы.

Калькалар.

**6. 5-9 нчы сыйныфларда өйрәнгәннәрне кабатлау (7 / 4 сәгать)**

Фонетика, орфоэпия, графика һәм орфография; лексикология; сүз төзелеше һәм сүз ясалышы; морфология, синтаксис һәм пунктуация.

**7. Бәйләнешле сөйләм үстерү (13 / 6 сәгать)**

1. Туган телне камил белүнең зарурлыгы турында сыйныф алдында чыгыш ясау.
2. Соңгы вакытта булган берәр вакыйга турында фикер алышу, диалогик һәм монологик сөйләм үрнәкләре табу.
3. Яраткан берәр шагыйрь иҗатына кыскача күзәтү ясау.
4. Бирелгән сюжет буенча хикәя төзеп язу.
5. Берәр әхлакый темага анкета уздыру өчен, сораулар төзү.
6. Татар һәм рус телләрендәге җөмлә төзелешен чагыштырып, бер телдән икенче телгә тәрҗемә итү күнегүләре эшләү.
7. 9 нчы сыйныфта өйрәнелгән кушма җөмлә синтаксисы буенча биремнәр кертелгән диктантлар язу.
8. Картиналар буенча сочинениеләр язу. (Равил Заһидуллин «Курайчы», Аркадий Пластов «Чишмә», Әмир Мәҗитов «Малай», Ольга Воробьёва «Сирень»).
9. Төрле эш кәгазьләре (белдерү, гариза, ышаныч кәгазе һ.б.) үрнәкләрен язу.
10. Иптәшеңнең язма эшенә телдән яки язмача бәяләмә бирү.
11. Индивидуаль һәм төркемнәрдә проектлау-тикшеренү эше башкару.